રાજ્યસભાની ટિકિટ ના મળવાના કારણે ગુસ્સે ભરાયેલા કુમાર વિશ્વાસ અને આમ આદમી પાર્ટી વચ્ચે વાદ-વિવાદ અને આક્ષેપ પ્રતિઆક્ષેપ વધી રહ્યા છે. ફેસબુક પર જે રીતે આપ તરફથી આપના મંત્રી ગોપાલ રાયે કુમાર વિશ્વાસ પર વિશ્વાસઘાતનો ગંભીર આરોપ મૂક્યો છે. તે પછી કુમાર વિશ્વાસે પણ તેનો વળતો જવાબ આપ્યો છે. કુમાર વિશ્વાસે કહ્યું કે ગોપાલ રાય આમ આદમી પાર્ટીના કિમ જોંગ છે. જો કે આમ આદમી પાર્ટીએ ગોપાલ રાય અને કુમાર વિશ્વાસ બંન્નેના આક્ષેપોથી પર મૌનવર્ત રાખીને બેઠી છે. તેમ છતાં તેની પાર્ટીના આ બે કદાવર નેતાઓ ખુલ્લેઆમ લડાઇ રહ્યા છે. ત્યારે કુમાર વિશ્વાસે ગોપાલ રાયના નિવેદન પર પ્રતિક્રિયા આપતા કહ્યું છે કે હવે તે કુંભકર્ણની ઊંધ ખુલી છે? તે કાર્યકર્તાઓને મીર ઝાફરની ઉપાધિ આપે છે. પાર્ટીએ તેમના નિવેદનની દૂરી સાંધી લીધી છે. આ માહિષ્મતીની શિવગામી દેવી કોઇ બીજી છે જે બાહુબલીને મારવા માટે દર વખતે કટપ્પાને બદલતી રહે છે. મારો તેમને અનુરોધ છે કે કોંગ્રેસ અને ભાજપથી જે નવા "ગુપ્તાઝ" આવ્યા છે તેમના"યોગ-દાન"નો તે થોડા દિવસ આનંદ લે. અને મારા શબ સાથે છેડછાડ ના કરે"